In die Bybelse tyd het mense diervelle skoongemaak, dit omgedop en wynsakke daarvan gemaak. Wanneer die wynsak “gereed” was, is die druiwesap daarin gegooi en dit opgehang om die sap toe te laat om te fermenteer. Eers dan, na ’n lang ruk, nadat die wyn verouder het en sy dieper smaak ontwikkel het, is dit geniet. Dán het dit sy volle potensiaal bereik.
Miskien is God ook besig om van jou ’n goeie “ou wyn” te maak: iemand wat oor tyd vir ander lekkerder smaak, wat vreugde bring en liefde gee. Liefde vanuit ’n hart wat omgedop is.
Intussen het AfriForum bekend gemaak dat ’n eis vir onnodige uitgawes teen die polisie ingedien gaan word weens versuim om hofbevele uit te voer om onwettige plakkers van private grond by Marikana te verwyder. Deur die versuim het die koste die hoogte laat inklim.
Suid-Afrika staan nie heeltemal in isolasie wat die probleem betref nie. Die VSA is juis nou gereeld in die nuus oor voorvalle waar die polisie burgers tydens arrestasies doodskiet, of waar polisielede deur burgers geskiet word – dikwels oor die kleurgrens heen.
Talle redes soos swak opleiding word gereeld in Suid-Afrika gegee vir die probleem, maar swak opleiding is eintlik net ’n kantaantekening omdat dit tot ’n breër probleem behoort waar transformasiedoelwitte dikwels die behoud van standaarde platloop. As mense se lewens brutaal en sonder ’n regsproses geneem word, is daar ernstiger probleme wat tot die siel van die land sny. Dit sny dieper as bloot die gevoel van mag en die behoefte aan magsmisbruik.
In die VSA het die probleem tot verskeie ondersoeke gelei. Verlede jaar het ’n verslag nie minder nie as 15 redes uitgelig vir polisiegeweld in Cleveland, Ohio.
’n Hele rits van hierdie faktore kan op die oog af net so op Suid-Afrika van toepassing gemaak word – of minstens plek-plek.
Suid-Afrika beskik nou oor ’n derde agtereenvolgende polisiehoof wat nié in die polisie “grootgemaak” is nie. Al die tierlantyntjies, soos medaljes wat inderhaas toegeken is vir “uitmuntende werk” nog voordat hulle in die polisie opgeneem is en waarby hulle glad nie betrokke was nie, vee nie die brakkolle uit nie.
Wanneer die publiek hul respek vir die polisie verloor, is dit ernstig, want die polisie verteenwoordig in ’n groot mate die gesag wat die staat rugsteun. Oral in die owerheidsektor is respek en vertroue in die owerhede besig om yl te raak, onder meer soos Prasa wat ontspoor en Eskom se kers wat geblus word.
Goeie genugtig, wat verwag die mense. Ek vertrou GEEN polisielid nie. Jy weet nie wanneer is wie nie.
Theresa, dit is nie die polisie nie, dis die duisende wat hulle destyds aangestel het om deur die staat betaal te word om ‘n uniform te dra!!! Daai hordes moes net asem haal en kon loop dan is hy aangestel as ‘n “SAPD LID”, maak nie saak wie en wat hy was nie. Klomp kriminele!!! En nou byt dit die Polisie in die gat.